സംസ്ഥാനത്ത് രണ്ടുപേര്ക്ക് കൂടി സിക്ക സ്ഥിരീകരിച്ചു, ഇതുവരെ രോഗബാധിതരായത് 63 പേര് തിരുവനന്തപുരം: സംസ്ഥാനത്ത് 2 പേര്ക്ക് കൂടി സിക്ക വൈറസ് രോഗം സ്ഥിരീകരിച്ചതായി മന്ത്രി വീണാ ജോര്ജ് അറിയിച്ചു. തിരുവനന്തപുരം കരമന സ്വദേശിനി 14, പുത്തന്തോപ്പ് സ്വദേശി 24 എന്നിവര്ക്കാണ് സിക്ക വൈറസ് രോഗം സ്ഥിരീകരിച്ചത്. തിരുവനന്തപുരം മെഡിക്കല് കോളേജ് വൈറോളജി ലാബ്, പബ്ലിക് ഹെല്ത്ത് ലാബ് എന്നിവിടങ്ങളില് നടത്തിയ പരിശോധനയിലാണ് സിക്ക സ്ഥിരീകരിച്ചത്. ഇതോടെ സംസ്ഥാനത്ത് ആകെ 63 പേര്ക്കാണ് സിക്ക രോഗം സ്ഥിരീകരിച്ചത്. മൂന്നു പേരാണ് നിലവില് രോഗികളായുള്ളത്. ഇവരാരും തന്നെ ഗര്ഭിണികളല്ല. ആശുപത്രിയില് അഡ്മിറ്റുമല്ല. എല്ലാവരുടേയും ആരോഗ്യനില തൃപ്തികരമാണെന്നും മന്ത്രി വാര്ത്താക്കുറിപ്പില് അറിയിച്ചു.